**ფისოს მოვლის პროცედურები:**

1: **თვეში ერთხელ რწყილებზე და მკბენარებზე დამუშავება** - ეს არის ოფიციალური რეკომენდაცია, თუმცა მე ვფიქრობ ზამთარში 3 თვეში ერთხელაც ეყოფა. ზაფხულში შეგიძლიათ უფრო ხშირად დაამუშავოთ, მაგრამ თვეში ერთხელ არის მინიმუმი, უფრო ხშირად არ შეიძლება და არც სჭირდება.

**ჩემს მიერ რეკომენდებული რწყილის წამლები:**

* Advantage
* Frontline Combo

ორივე მათგანი შეგიძლიათ შეიძინო ზოო მაღაზიებში ( რომელი ზოომაღაზიებია სანდო ამასაც ჩამოვწერ ქვემოთ)

წყილებზე დამუშავებისას ძალიან მნიშვნელოვანი **დოზირება**. რადგან ეს წამლები არის ტოქსიკური და არასწორმა გამოყენებამ შესაძლოა გამოიწვიოს ფისოს დაზიანება.

ძირითადად იყიდება 4 კილომდე და 4 კილო და ზემოთ კატებისთვის. ~

ორივე წამალი არის სითხე. ფრთხილად დაასხამთ **მინდაოზე** ( ყურების ქვემოთ, უკან თავზე, ხერხემლის დასაწყისამდე) არ უნდა მოილოკოს, ისეთ ადგილამდე უნდა დაასხათ, რომ ვერ მოილოკოს. მკბენარები იხოცებიან ერთ ღამეში.

მკბენარები არიან შინაგანი ჭიების და ფისოს სხვა დაავადებების მატარებლები. ამიტომ, რადგან ფისოები იატაკზე დადიან და ჩვენი ფეხსაცმლიდან ხშირად შეგვაქვს არასასურველი რაღაცეები, აუცილებელია მათზე რეგულარულად დამუშავება.

2: **ჰელმითებზე, ანუ ჭიებზე დამუშავება** ( რომელიც ჰყავთ ხოლმე ორგანიზმში, როგორც ადამიანებს)

იმავე მიზეზით, აუცილებელია ამჯერად უკვე ნებისმიერ სეზონზე 3 თვეში ერთხელ ჭიებზე დამუშავება. რწყილებზე დამუშავებიდან 3 დღის მერე შესაძლებელია უკვე ჭიებზე დამუშავება.

**ჩემს მიერ რეკომენდებული ჭიის წამალი:**

* Drontal

აქაც სასიცოცხლოდ მნიშვნელოვანია **ზუსტი დოზირება.** დრონტალი არის აბი. იყიდება ორნაირი დოზა: 4 კილომდე და 4 კილო და მეტი ფისოებისთვის. ამჯერად ზუსტად უნდა იცოდეთ ფისოს წონა. თუ ფისო მაგალითად არის 3 კილო - აძლევთ აბის 2/3 ( ორ მესამედს). თუ არის 2 კილო - აძლევთ ნახევარს და ა.შ.

აღნიშნული **წამლის გამეორება** საჭიროა ზუსტად მე -14 დღეს. ანუ კიდევ ერთხელ, იმავე დოზას ასმევთ მე-14 დღეს.

ეს არის ის გამონაკლისი წამალი, რომლისთვის ფისოს უზმოზე ყოფნა არ არის სავალდებულო და ეფექტური წამალია საკმაოდ.

3: **ვაქცინები** - ტარდება წელიწადში ერთხელ.

**არსებობს ორი სავალდებულო ვაქცინა:**

* კომპლექსური აცრა ( რამდენიმე, ცხოველისთვის განსაკუთრებულად საშიში და სასიკვდილო ვირუსების კომპლექსი)
* ცოფის აცრა

**ჩემს მიერ რეკომენდებული ვაქცინების ბრენდები:**

* Nobivac - ჰოლანდია, შედის 3 ვირუსი, ვადა 1 წელი.
* Pure Vax - საფრანგეთი, შედის 4 ვირუსი, ვადა 1 წელი, მაგრამ შეგიძლია 3 წელიწადში გაუმეორო.

ვაქცინისთვის მიგყავთ აუცილებლად ვეტერინართან. ეუბნებით კონკრეტულ ბრენდს და რწმუნდებით ( ფლაკონს დახედე), რომ ნამდვილად მაგას უკეთებს. 25 ლარი ღირს ნობივაკი, 35 ლარი ფურ ვაქსი.

თუ ფისო პირველად იცრება, საჭიროა კომპლექსური აცრის 21- დღეს გამეორება, სხვა შემთხვევაში ერთხელ აცრა საკმარისია.

ცოფის აცრა კეთდება კომპლექსურის ბოლო აცრიდან 10 დღეში.

შეიძლება ბევრმა თქვას, რომ საკუთარ ცხოველებს აცრებს არ უკეთებენ და „მშვენივრად არიან“. მაგრამ დაზღვეული არავინაა, რომ ერთ დღესაც ქუჩიდან, ფეხსაცმლიდან შეუტანთ რომელიმე ვირუსს, დააავადებთ და მოგიკვდებათ ფისო. ამიტომ დაიცავით ის თავიდანვე.

4: **კასტრაცია-სტერილიზაცია** - ქვეყანაში უკონტროლოდ გამრავლებული ფისოების გამო, იმიტომ რომ უჯიშო კნუტების გაჩუქების შანსი მცირეა და იმიტომ, რომ თითოეული მშობიარობა ასუსტებს ცხოველს, საჭიროა ფისოს სტერილიზაცია/კასტრაცია.

ცხოველებისა და ადამიანების სექსუალობა რადიკალურად განსხვავდება ერთმანეთისგან.

ცხოველისთვის ( კატისთვის მაგალითად) სექსუალური აქტი არის მტკივნეული პროცესი და ორგანიზმში მომხდარი ჰორმონალური ცვლილებებისგან გამოწვეული ინსტიქტის გარდა არაფერი ამოძრავებთ.

5: **დაბანა** - ფისოები, ძაღლებისგან განსხვავებით არ გადიან გარეთ და რაც მთავარია თავს თავად ისუფთავებენ ( ილოკავენ, „ბანაობენ“). მათი კანი არის ადამიანის კანისგან რადიკალურად განსხვავებული და ძალიან მშრალი, შესაბამისად მათი ხშირად დაბანა არ შეიძლება. მინიმუმი არის 3 თვე, მაგრამ იდეალურია, თუ ფისოს დაბანთ მაქსიმუმ 1 წელიწადში ერთხელ. აუცილებლად საკუთარი შამპუნით. ადამიანის შამპუნი საზიანოა მათი კანისთვის.

ჩემს მიერ რეკომენდებული შამპუნების ბრენდები:

1: Animology

2:Vitakraft

3: Trixie

არსებობს სპეციალური **კატის სველი ხელსახოცები,** რომელიც იყიდება ზოომარტში, ცოტა ღირს 16 ლარი,40 ცალიანი შეფუთვა, მაგრამ ძაალიან დიდ ხანს უნდა გეყოფათ. 3-4 ცალით შეგიძლია გაწმინდოთ ხოლმე 2 კვირაში ერთხელ თუ მაინც და მაინც.

6: **კვება** - ყოველდღიური და უმნიშვნელოვანესი დეტალი.

ცხოველებში არსებობს სამი სახის კვება: **მშრალი,სველი და ბუნებრივი.**

* მშრალი კვება - კორმი ( საუკეთესო ვარიანტია)
* სველი კვება - ჟელეები, რომელიც ხშირად არ შეიძლება. აზიანებს ორგანიზს.
* ბუნებრივი კვება - ადამიანის საკვები, ის საკვები, რომელიც ცხოველსაც ეჭმევა, მაგრამ ამ დროს საჭიროა საჭირო ნივთიერებების ზუსტად განსაზღვრა და არის რთული.

**მშრალი კვება იყოფა 4 კატეგორიად:**

* ეკონომი ( ვისკასი, ფრისკასი, კიტ კეტი, პედიგრი და სხვა ბევრი უბედურება)
* პრემიუმი ( სამწუხაროდ არ ვიცი საერთოდ რომლებია )
* სუპერ პრემიუმი ( Purina Pro Plan, Advance, Royal Canin)
* ჰაი კლასი ( Acana, Orijen, ბოში ( ვერ მივაგენი ლათინურად სახელს)

ეკონომ და ხშირად პრემიუმ კლასის საკვები იწვევს სხვადასხვა ორგანოების **დაზიანებას,** რადგან მათში ბუნებრივი საკვები ძაალიან ცოტაა და სავსეა ქიმიკატებით და სხვა საშიში დანამატებით. ასეთ კვებაზე ცხოველები მალე კვდებიან.

ჰაი კლასის კვება ბევრად ძვირი სიამოვნებაა, თუმცა ვისაც ამის შესაძლებლობა გაქვთ, იდეალურია.

არსებობს სუპერ პრემიუმის ბრენდების ცალკე კვება, უშუალოდ **სტერილური ფისოებისთვის,** რადგან სტერილურები მიდრეკილნი არიან გასუქებისკენ.

**Royal Canin** - შემომტანი არის **ზოომაღაზია ბუნება ( ახლა უკვე ზოო სითი ჰქვიათ).** ბუნებას აქვს საკმაოდ ბევრი ფილიალი ქალაქში და არ გაგიჭირდებათ სასურველის არჩევა. აქვთ ცალკე სტერილური ფისოებისთვის, ცალკე გაღიზიანებული კუჭისთვის, ცალკე საშარდე გზების პრობლემების საპრევენციოდ და სხვა დანამატებით.

**Advance** -იყიდება **ზოომარტში.** მასაც აქვს სტერილური ფისოების დამატება. ზოომარტსაც აქვს რამდენიმე ფილიალი.

**Purina Pro Plan** -მე არასდროს მიყიდია და არ ვიცი სანდოდ სად შეიძლება მისი შეძენა.

**ჟელეები** - გასანებივრებლად და გასართობად შეგიძლიათ მაქსიმუმ თვეში 2 ჯერ მისცეთ, რადგან ძალიან უყვართ ზოგადად.

მხოლოდ ორ ბრენდს გირჩევთ ჟეელეების: **Royal Canin** ან **Magliorgatto**

ასევე არის სხვადასხვა სნექები. მე გირჩევთ მხოლოდ **Vitakraft**-ის ჩხირი სნექები აჭამოთ ხანდახან. ხშირად არ მისცეთ.

რაც შეეხება **ვიტამინებს**. მხოლოდ კარგი ვეტერინარის მიერ დანიშნული კონკრეტული ვიტამინები მიეცით, რადგან თუ ვიტამინების შემადგენლობა ემთხვევა საკვების შემადგენლობას ( ვგულისხმობ შემავალ ნივთიერებებს), ამ შემთხვევაში შენ უბრალოდ აორმაგებთ ამ ყევლაფერს კატის ორგანიზმში და არ არის რეკომენდებული.

**რა საკვები ეკრძალება ფისოს სასტიკად:**

* შაქარი და ნებისმიერი ტკბილი და შოკოლადი ( ტკბილის რეცეპტორები კატებს საერთოდ არ აქვთ და თან აბრმავებს მათ შაქარი)
* მარილი ( დაუგროვებს თირკმელებში და საშარდე გზებში კენჭებს და ვერ გადარჩება)
* შემწვარი და ნებისმიერი ცხიმიანი საკვები ( გამოიწვევს ლიპიდოზს, როდესაც ცხოველის ორგანოები ეხვევა ცხიმში და უჭირს ფუნქციონირება)
* რძის ნაწარმი და ლაქტოზა ( რძეში შემავალი ნივთიერება ლაქტოზა არის საშიში ფისოებისთვის, რადგან ვერ ამუშავებს მათი ორგანიზმი ამ ნივთიერებას. კატას რო რძე უნდა მისცე ეგ არის ყველაზე დიდი მითი)
* საფუარიანი პური და ცომეული ( ბერავს მუცელს და ექნებათ დისკომფორტი)

**იმისათვის, რომ ხანდახან უბრალოდ გაუმრავალფეროვნოთ კვება, შეგიძლია მისცეთ:**

* მოხარშული ქათმის მკერდი, უმარილოდ.
* უცხიმო ხაჭო ( ლაქტოზა მასში ძალიან ცოტა ოდენობითაა)
* მოხარშული თევზის უმარილო ფილე ( აუცილებლად ყველანაირი, პატარა ფხების გარეშეც კი)
* ბრინჯი
* წიწიბურა და სხვა მსგავსი მარცვლეული, მოხარშული, უცხიმო და უმარილო

თითოეულ კვებას, უკან ტომარაზე აწერია **რამდენ კილოზე რამდენი გრამი ეკუთვნის დღეში.** სთხოვე გამყიდველს და განახებს. კარგია თუ ამ გრამაჟობას გაითვალისწინებთ ფისოს წონის მიხედვით, მაგრამ როგორც წესი ზუსტად ამდენი არ ყოფნით ხოლმე და 10-20 გრამით მეტს ვაძლევთ ხოლმე მე, ვიდრე ეკუთვნის.

ფოსოსთვის აუცილებელი კომპონენტია **წყალი**, რომელიც ყოველთვის უნდა ედგას და ყოველთვის სუფთა უნდა ედგას. მინიმუმ დღეში ერთხელ უნდა გამოუცვალოთ, მე სახლში თუ ვარ სამჯერაც ვუცვლი. განსაკუთრებით ზაფხულში არ დატოვოთ წყლის გარეშე.

7: **ფისოს ტუალეტი** - ორი ვარიანტია: ქვიშა და სილიკონი.

ფისოს არ სჭირდება სეირნობა და გარეთ არ მოისაქმებს. მას უდგას სპეციალური ტაშტი (ჩემი გამოცდილებით, ყველაზე კარგი იყიდება ბუნება, ანუ ზოო სითიში), ამ ტუალეტში უყრია ან სილიკონის ბურთულები ან ქვიშის გრანულები ( სპეციალური ქვიშაა).

სილიკონი არის უფრო ძვირი და უფრო არაეკონომიური, მაგრამ უფრო ჰიგიენური, რადგან თათებით ვერ ყრის ტუალეტიდან გრანულებს.

ქვიშა არის იაფი, მაგრამ შეიძლება თათებით გადმოხტომისას და გაქექვისას, ტუალეტის გარშემო დაყაროს და უნდა მოხვეტოთ ხოლმე ყოველ დღე.

კარგი ქვიშა ფისის წამებშივე აქცევს მყარ მასად, ბურთივით კრავს და მარტივია მისი გაწმენდა. კუკუებს კი ეკრობა ეს ქვიშა ზემოდან და არც ის ატარებს სუნს. სახლში არასდროს დგას შარდის ან განავლის სუნი.

ტუალეტის მინიმუმ დღეში ერთხელ გაწმენდა აუცილებელია. რადგან ფისოები ძალიან სუფთები არიან და ვერ შეეგუებიან ანტისანიტარიას და მოგიშარდავთ სხვაგან.. მაგალითად ყვავილების მიწაში ან ლოგინზე პროტესტის ნიშნად.

იწმინდება მარტივად - აქვს სპეციალური აქანდაზი, რომელსაც აქვს საცერის ფუნქცია, ამოიღებთ ქვიშიდან ნარჩენებს, გაცრით, ჩაყრი პარკშით, იმ პარკს მოუკრავთ თავს აუცილებლად და ეგრევე გადგავთ გარეთ ( ჩვეულებრივ ნაგავში არ ჩაყაროთ, თორე აყროლდება). შემდეგ უკვე ნაგვის გადაყრასთან ერთად ამ პარკსაც გაიყოლებთ.

ქვიშა დროდა-დრო დაცოტავდება ( წმენდისგან) ტუალეტში და თვალით ამატებთ ნელ-ნელა, სავარაუდოდ 4-5 დღეში ერთხელ, ცოტ -ცოტას, რომ ტუალეტში მუდმივად ეყაროს დაახლოებით 7 სანტიმეტრი ქვიშა.

ჩემს მიერ რეკომენდებული ქვიშის ბრენდი:

* **Catzone** -ის უსუნო ქვიშა. იყიდება ზოომარტში. არის ლავანდითაც, მაგრამ ქიმიური სუნი აქვს და მე უსუნო. მყოფნის თვე და ზოგჯერ მეტიც.

**8: ფისოს გარეთ გაშვება და სეირნობა** -

ფისოების უმეტესობას, ხასიათიდან გამომდინარე საერთოდ არ უყვარს გარეთ გასვლა, ზოგი ისეა მიჩვეული სახლს, რომ ვეტერინართან ვიზიტისაც კი პანიკურად ეშინია და სახლში იძახებენ ხოლმე ( მაგრამ ეს იშვიათად). ნებისმიერი კატა, მით უმეტეს რომელიც მიჩვეული არაა, გარეთ გასვლისას იღებს უდიდესს სტრესს.

შესაძლებელია ფისო ნელ-ნელა და პერიოდულად მიაჩვიოთ სეირნობას საბელით, როგორც ძაღლი ისე. მაგრამ ინდივიდუალურია. დიდი შანსია არც მოეწონოს.

ყოველთვის უნდა მიაქციოთ ყურადღება **სადარბაზოს კარს,** რადგან ინსტიქტურად იციან გაქცევა და შეიძლება ვეღარ მოგაგნოთ.

უნდა მიაქციოთ ყურადღება **აივანს და ფანჯრებს.** - ფისოებმა იციან აივანზე, ძალიან წკიპზე ჯდომა და ეგ არ არის პრობლემა, თუმცა თუ დაინახა მტრედი, ჩიტი, ბუზი, კალია, აუცილებლად გადაყვება. ავიწყდებათ კონცენტრაციის დაცვა, მისდევენ და ~

საუკეთესო გამოსავალია ფანჯრებსა და აივნის კარზე **მოძრავი რკინის ბადეები.**

ბევრი ფიქრობს, რომ კატა თავისუფალი ცხოველია და გარეთ უნდა გაუშვა და ეს არის ძალიან არასწორი დამოკიდებულება.

**კატის გარეთ გაშვების საფრთხეები:**

* მანქანები, რომლებიც პანტა-პუნტით ხოცავენ კატებს ქუჩაში
* ბოროტი ბავშვები და ადამიანები, რომლებსაც დღემდე კატა თარსი ჰგონიათ და წიხლს ურტყამენ, აწამებენ და ა.შ.
* სხვა აგრესიული კატები და ძაღლები
* მუტირებული ვირუსები ( მაგალითად კატის იმუნოდეფიციტის ვირუსი, კატის შიდსი, სოკო, ვენერიული დაავადებები და სხვ.)
* ანტიჰიგიენა ( კატა, რომელიც გადის გარეთ და მილიონ ადგილას ძვრება, მერე შემოდის სახლში და წვება დივანზე, სკამზე, ლოგინზე და მისი დაბანა კი ხშირად არ შეიძლება)

9**: თმა და ფრჩხილები**

ზოგადად ფისოებს ბეწვი არ სცვივათ თუ იკვებებიან კარგი ხარისხის საკვებით და არიან მოვლელები, თმის ცვენის პრობლემა არ აქვთ. არის სეზონურად, პერიოდები როდესაც სცვივათ, მაგრამ ხშირად არა.

იმისათვის, რომ თმის ცვენის პრევენცია მოხდეს, საჭიროა ფისოს დავარცხნა. კარგია დღეში ერთხელ, მაგრამ თუ კვირაში 2-3 ჯერ მაინც დავარცხნით, უკვე კარგი იქნება. სპეციალური კატების სავარცხლით, რომლებიც იყიდება ზოომაღაზიებში და რომელსაც გრუმერი შეგირჩევთ ფისოს ბეწვის ფაქტურის მიხედვით.

გარდა ამისა, ფისოები ლოკვისას ყლაპავენ საკუთარ ბეწვს. იმისათვის, რომ შეძლოს მან ამ ბეწვის მარტივად გადამუშავება, საჭიროა სპეციალური ე.წ. **მალ პასტის კვირაში 2-ჯერ მიცემა.**  მალ პასტა არის კბილის პასტის მსგავსი წუბიკში მოთავსებული მასა, რომელსაც მოუჭერთ, ამოიყვანთ 1-2 სანტიმეტრზე და ფისოს აალოკინებთ. გემო მოსწონთ. **Trexie** -ს ბრენდის მალ პასტა კარგია.

ფისოებს აქვთ ბრჭყალები, რომლებსაც თავისით „იქლიბავენ“ დღეში რამდენჯერმე. არსებოს ე.წ. **კატის საჩხაპნები**, რომლებიც იყიდება და თუ მიაჩვევთ, იქ გაიქლიბავს მარტო და სხვას არაფერს გააფუჭებს.

ბრჭყალები ასევე შეგიძლიათ დააჭრა პერიოდულად. ზოგადად, ამბობენ, რომ ბრჭყლების დაჭრა მის სიამაყეს და თავდაჯერებულობას ლახავს, მაგრამ ოდნავ დაჭრილ ბრჭყალებზე არ გაბრაზდებიან იმედია, რადგან დავიცვათ საკუთარი სხეულიც ☺ დაჭრისას აუცილებლად უნდა გაითვალისწინოთ, რომ ბრჭალზე, ძირისკენ იწყება **ვარდისფერი ნაწილი**, რომელსაც არ უნდა შეეხოთ, გადის კაპილარები, ატკენთ და დააზიანებთ.

**10: ფისოს ნივთები**

1. **ტუალეტი**
2. **საკვების და წყლის ჯამი**
3. **ხელსაბამი ( დაკარგვის შემთხვევაში რომ იპოვო მარტივად, თუმცა ყელსაბამი ადვილად უნდა ძვრებოდეს ყელიდან, რომ არ გამოედოს რამე და არ დაიხრჩოს)**
4. **სათამაშოები ( მათ შორის ბრჭყალების საჩხაპნი)**
5. **სავარცხელი**
6. **ფრჩხილების სპეციალური მაკრატელი**
7. **საბელი**
8. **გადასაყვანი ჩანთა ( მე არ მაქვს მაგალითად, არ მიყვარს და პლედით დამყავს)**

**პერიოდულად:**

1. **ჭიების წამალი**
2. **რწყილების წამალი**
3. **თმის გადასამუშავებელი მალპასტა**
4. **სპეციალური სველი ხელსახოცი**
5. **სნექი ან ჟელე გასართობად**

**ყოველთვიურად:**

1. **სუპერ პრემიუმ საკვები**
2. **ქვიშა**

იმისათვის, რომ დაკარგვის შემთხვევაში მარტივად მიაგნოთ ფისოს, შესაძლებელია კულონის დამზადება ტელეფონის ნომრით, რომელსაც მიუმაგრებთ ყელსაბამზე. კულონის დამზადება შესაძლებელია კლინიკა აიბოში. ღირს 20 ლარი.

ასევე შესაძლებელია ფისოს დაჩიპვა, დაკარგვის და პოვნის შემთხვევაში, კლინიკაში მიყვანით ხდება პატრონის იდენთიფიკაცია. დაჩიპვის შემთხვევაში ცხოველის საზღვრგარეთ გაყვანაც მარტივად არის შესაძლებელი. დეჩიპვას კარგ ვეტკლინიკებში აკეთებენ.

**ვიდეო თუთორიალები:**

* წამლის დალევის პროცედურა - <https://www.youtube.com/watch?v=aWlpsTh6ddk>
* ფრჩხილების დაჭრის პროცედურა - <https://www.youtube.com/watch?v=P7KcGivV0-I>
* გასეირნების შეჩვევა - <https://www.youtube.com/watch?v=i8ygBgYosJs>
* სიცხის გაზომვა - <https://www.youtube.com/watch?v=l5Kl5He4oxE> ( კატების ნორმალური სიცხე მერყეობს 37.7 – 39.3 მდე )

11: ჩემი გამოცდილებით და გამოკითხვით საუკეთესო **ვეტერინარული კლინიკები და ზოომაღაზიები**

<https://www.facebook.com/Abvet.clinic/> აბ ვეტ ბუნება 0322389811 - საუკეთესო თერაპევტი დათო ნანობაშვილი და ერთ-ერთი საუკეთესო ქირურგი გიორგი ჩიკვატია ( გიორგის ნომერი: 555947863)

<https://www.facebook.com/AgrUniVeterinaryClinic/> აგრარულის ვეტ კლინიკა -საუკეთესო თერაპევტი მარიკა ჩხიკვიშვილი - 555 27 55 07

<https://www.facebook.com/veterinary.Clinic.aibo/> - აიბო - ყველაზე კარგი ლაბორატორია ( ლაბორანტი ეკა), ყველაზე კარგი რენდგენი და ერთადერთი კლინიკა, სადაც თვალს იკვლევენ პროფესიონალურად - 0322911253

<https://www.facebook.com/al.vetclinic/> - არტურ ლაგოვსკი - ერთ-ერთი საუკეთესო ქირურგი - 514 00 01 89

<https://www.facebook.com/zoomart.ge/> - ზოომარტი



<https://www.facebook.com/ZooCityGeo/> - ზოო სითი ( ძველი ბუნება)



კარგ ზოომაღაზიებში უნდა იყიდოთ აუცილებლად წამლები, საკვები.. ჩვეულებრივ ზოომაღაზიებში შეგიძლიათ იყიდოთ სათამაშოები და სხვა აქსესუარები უფრო იაფად, მაგრამ საკვებზე და წამლებზე სჯობს ავტორიზებულ ზოომაღაზიებს მიმართოთ.

12**: ზოგადი ჯანმრთელობის რჩევები:**

ჯანმრთელი კატა დაახლოებით დღეში ერთხელ უნდა გავიდეს კუჭში და ალბათ მინიმუმ 2 ჯერ მოშარდოს.

ჯანმრთელი კატა აუცილებლად სვამს წყალს და ჭამს ნორმალურად.

ჯანმრთელმა კატამ არ უნდა ისუნთქოს გახშირებულად.

თუ ფისო არის ძააალიან ზედმეტად მიგდებული, უჭირს კოორდინაცია- უნდა წაიყვანოთ ვეტთან.

თუ ფისოს აქვს დაბალი ან მაღალი სიცხე აუცილებლად ვეტთან.

თუ ფისო 48 საათის განმავლობაში არ გავიდა კუჭში, აუცილებლად უნდა წაიყვანოთ ვეტთან - კატებში გაუვალობა სასიკვდილოა. იგივე მდგომარეობაა კუჭის აშლაზეც ( ფაღარათის დროს) შეიძლება გაუწყლოვნება დაემართოს, ამიტომ საჭიროა გადასხმა და ვეტთან აუცილებლად. იგივე სიტუაციაა გულის არევაზეც.

ხანდახან ცუდად ყოფნისას ფისოებმა იციან დამალვა და ჩუმად ყოფნა, თუ ატყობთ, რომ თან იმალება და თან ატყობთ რომ ცუდად არის - ვეტთან.

კუდის აქტიური ქიცინი უკმაყოფილების ნიშანია.

კრუტუნი - ან სიამოვნების ან ნერვიულობის.

გაწითლებული, შესიებული ღრძილები - ანთებაა.